# Nord-Aurdal

Nord-Aurdal és un municipi situat al comtat d'Innlandet, Noruega. Té 6.458 habitants (2016) i té una superfície de 907 km². El centre administratiu del municipi és el poble de Fagernes. El municipi és servit per l'aeroport de Fagernes-Leirin. Nord-Aurdal també inclou una estació d'esquí alpí anomenada Valdres Alpinsenter.

## Informació general

La parròquia de Nordre Aurdal va ser establerta com a municipi l'1 de gener de 1838. L'àrea de Nordre Etnedal va ser traslladada de Nord-Aurdal al municipi veí d'Etnedal l'1 de gener de 1894.

### Nom

La forma en nòrdic antic del nom era Aurardalr. El primer element és el genitiu de l'anterior nom del riu Aur (ara es diu Bøaelva) i l'últim element és dalr que significa "vall". El nom antic del riu deriva d'aurr que significa "grava". El nom va ser canviat de Nordre-Aurdal a Nord-Aurdal a principis del segle xx. Tant Nordre com nord signifiquen "nord", de manera que el nom de Nord-Aurdal significa "el nord d'Aurdal".

### Escut d'armes

L'escut d'armes és modern. Se'ls hi va concedir per reial decret el 20 de desembre de 1985. L'escut mostra tres flors de color blau de l'espècie genciana nival sobre un fons groc. Les flors, que són conegudes localment com "els ulls blaus de Crist", creixen en abundància a la zona. L'elecció de tres flors es va triar per representar els tres principals assentaments del municipi: Aurdal, Fagernes, i Leira. Aquest tipus de flor s'obre només amb la llum del sol i amb la calor, sent triada també per a simbolitzar la positivitat.

## Geografia

El municipi Nord-Aurdal es troba al nord del municipi de Sør-Aurdal, a l'est d'Etnedal i Gausdal, al sud d'Øystre Slidre i Vestre Slidre i a l'oest de Hemsedal i Gol (ambdós al comtat de Buskerud.
El municipi es troba al costat occidental del comtat d'Oppland. Nord-Aurdal és part del tradicional districte de Valdres a la part central del sud de Noruega, situat entre les valls de Gudbrandsdal i Hallingdal.
El punt més alt de Nord-Aurdal és el mont Djuptjernkampen, de 1.325 metres d'altitud. Al voltant del 50% de l'àrea del municipi està per sobre dels 900 metres. El Tisleifjorden i el Aurdalsfjorden són dos grans llacs interiors que es troben a Nord-Aurdal.

## Atraccions

El museu de Valdres està situat just als afores de Fagernes i inclou grans col·leccions de cases antigues, tèxtils, i instruments musicals.
* Valdres Folkemuseum
* Valdres Museum
* Skattebustugu

## Agermanaments

Nord-Aurdal manté una relació d'agermanament amb les següents localitats:
* - Kouvola, Etelä-Suomi, Finlàndia
* - Lidköping, Comtat de Västra Götaland, Suècia
* - Skanderborg, Regió de Midtjylland, Dinamarca

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
* ↑ Rygh, Oluf. Norske gaardnavne: Kristians amt (Anden halvdel) (en noruec). 4. Kristiania, Norge: W. C. Fabritius & sønners bogtrikkeri, 1900, p. 251.
* ↑ Norske Kommunevåpen. «Nye kommunevåbener i Norden», 1990. [Consulta: 4 gener 2009].
* ↑ «Kommunevåpenet for Nord-Aurdal» (en noruec). Nord-Aurdal kommune. Arxivat de l'original el 2011-07-16. [Consulta: 4 gener 2009].
* ↑ «Vennskapsbyer» (en noruec). Nord-Aurdal kommune. Arxivat de l'original el 2011-07-16. [Consulta: 4 gener 2009].

## Enllaços externs

* Nord-Aurdal - Lloc web oficial